Józef Ignacy Kraszewski

Józef Ignacy Kraszewski (28. juuli 1812 Varssavi – 19. märts 1887 Genf) oli poola kirjanik, publitsist ja kirjastaja.

Józef Ignacy Kraszewski oli pärit vaesunud aadliperekonnast. 1829. aastal alustas ta meditsiiniõpinguid Vilniuse Ülikoolis. 1830. aastal arreteeriti ta põrandaalusesse salaorganisatsiooni kuulumise eest. Vahi alt vabanes ta 1832. aastal ja kuni 1833. aastani oli politseijärelevalve all.http://culture.pl/pl/tworca/jozef-ignacy-kraszewski

Aastatel 1838–1860 elas ta Volõõnias, kus tegeles kirjandusloomingu ja ühiskondliku tegevusega ning pidas mõisa.http://notatek.pl/jozef-ignacy-kraszewski-zyciorys#gref 1860. aastal asus Kraszewski elama Varssavisse. 1863. aasta ülestõusu mahasurumise järel oli ta sunnitud põgenema välismaale.http://www.granice.pl/recenzja.php?id=84&ida=240 Kuni 1885. aastani elas ta Saksamaal Dresdenis, seejärel Šveitsis Genfis.http://www.britannica.com/biography/Jozef-Ignacy-Kraszewski

Józef Ignacy Kraszewski kirjanduslooming on väga mahukas. Oma teostes käsitles ta põhiliselt Poola ajalugu ning ühiskonna- ja kultuuriprobleeme.

Eesti keeles on 1900. aastal ilmunud Józef Ignacy Kraszewski romaan "Kuningas" ja 1957. aastal jutustus "Sõnajalaõis".

Viited

Kategooria:Poola kirjanikud
Kategooria:Sündinud 1812
Kategooria:Surnud 1887